Eiesoortige projek om kernkuddes op te bou | Landbou
Eiesoortige projek om kernkuddes op te bou
Dorpers OP KRAAl. Van die lammers is bestem vir boere wat tydens die droogte van selfs hul kernkuddes moes ontslae raak. Foto's: verskaf
Sy naam was die afgelope vier jaar een van dié wat in een asem met droogtehulp, skenkings en veevoeraflewerings genoem word. Nou boer die Rustenburgse sakeman mnr. Chris van Beljon self om dié boere wie se kernkuddes weens die droogte uitgedun is, te help om dit te herbou.
Maklik is dit egter nie, want hy boer die afgelope 18 maande op 'n plaas tussen Kenhardt en Brandvlei in die Noord-Kaap, waar die aardkors steeds dors bly. Hy meen sy projek is 'n eerste in sy soort in Suid-Afrika.
"Ek wou al weghardloop. Dit is nie maklik om hier te boer nie, maar die omgewing se boere het my al baie met raad en daad bygestaan. Ons het wonderlike reën in Oktober vanjaar gehad.